CELEX: C2005/171/56
Language: et
Date: 2005-07-09 00:00:00
Title: Kohtuasi T-194/05: Teletech Holdings Inc. 9. mai 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

9.7.2005   
            
            
               ET
            
            
               Euroopa Liidu Teataja
            
            
               C 171/34
            
         Teletech Holdings Inc. 9. mai 2005. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-194/05)
   (2005/C 171/56)
   Hagiavaldus esitati inglise keeles
   Teletech Holdings Inc., asukoht Englewood, Colorado (Ameerika Ühendriigid), esitas 9. mail 2005 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindaja on solicitor A. M. Gould.
   Apellatsioonikojas oli teine menetluspool Teletech International S.A., asukoht Pariis (Prantsusmaa).
   Hageja palub esimese astme kohtul:
   
               —
            
            
               tühistada Siseturu Ühtlustamise Ameti esimese apellatsioonikoja 3. märtsi 2005. aasta otsus asjas R 497/2004-1;
            
         
               —
            
            
               saata asi tagasi vastulausete osakonnale, et see lahendaks TeleTech US'i vastulause ühenduse kaubamärgi nr 2 168 409 peale, mis on esitatud Teletech International SA nimel ühenduse kaubamärgi nr 134 908 TELETECH GLOBAL VENTURES alusel;
            
         
               —
            
            
               mõista Siseturu Ühtlustamise Ametilt välja TeleTech US'i esimese astme kohtu ja apellatsioonikoja menetluskulud.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               TELETECH INTERNATIONAL S.A.
            
         
               Asjaomane ühenduse kaubamärk:
            
            
               Sõnamärk TELETECH INTERNATIONAL teenustele klassides 35, 38 ja 42.
            
         
               Teise kaubamärgi või tähise omanik vastulausemenetluses:
            
            
               Hageja.
            
         
               Teine kaubamärk või tähis:
            
            
               Siseriiklik kaubamärk “TELETECH” ja ühenduse kaubamärk “TELETECH GLOBAL VENTURES”.
            
         
               Vastulausete osakonna otsus:
            
            
               Jätta kaubamärk registreerimata.
            
         
               Apellatsioonikoja otsus:
            
            
               Lükata kaebus vastuvõetamatuse tõttu tagasi.
            
         
               Esitatud õiguslikud alused:
            
            
               Hageja märgib, et esimese astme kohtu 16. septembri 2004. aasta otsus kohtuasjas T-342/02: Metro-Goldwyn-Mayer Lion v. Siseturu Ühtlustamise Amet, millega loeti samadel alustel esitatud kaebus vastuvõetamatuks, ei olnud õige; teise võimalusena leiab ta, et see otsus võib olla määrava tähtsusega; lõpetuseks väidab ta, et vastulausete osakonna otsus on tõsiselt kahjustanud tema seisundit Ameerika Ühendriikides ja seoses sellega oleks tulnud tema kaebus viimatinimetatud otsuse peale lugeda vastuvõetavaks.